jkorsvik/nowiki_second_scrape_merged huggingface dataset:
Blinded by the Light

Blinded by the Light er en sang av Bruce Springsteen og ble utgitt på debutalbumet hans, Greetings from Asbury Park, N.J., i 1973 og ble også gitt ut som singel.
Bedre kjent er Manfred Manns Earth Bands utgivelse på albumet The Roaring Silence i 1976, også utgitt som singel.


=== Bruce Springsteen versjonen ===
"Blinded by the Light" ble skrevet i 1973 under innspillingen av Greetings from Asbury Park, N.J. fordi albumet manglet en singel. Den ble gitt ut som den første singelen fra albumet, men var kommersielt mislykket og klarte ikke å komme på noen hit-lister.

He was just blinded by the light
Cut loose like a deuce another runner in the night
Blinded by the light
Mama always told me not to look into the sights of the sun

Woah, but but mama that's where the fun is(Deuce coupe car er en hot rod)En sterkt omorganisert versjon av sangen er med på Springsteens live-album Live in Dublin fra 2007, spilt inn under The Seeger Sessions Band Tour.


==== Medvirkende på original versjonen ====
Bruce Springsteen - vokal, gitar, bass, keyboard
Vini "Mad Dog" Lopez - trommer
Clarence Clemons - saksofon
Harold Wheeler - piano


=== Manfred Manns Earth Band versjonen ===
"Blinded by the Light" ble utgitt i 1976 på The Roaring Silence. Denne versjonen er veldig annerledes enn Springsteen sin original. Manfred Mann endrer også teksten, den mest fremtredende forandringen er i refrenget, hvor Springsteens "cut loose like a deuce" erstattes med "revved up like a deuce".
Singelen fra albumet var en meget stor kommersielt suksess, denne versjonen av "Blinded by the Light" nådde nr. 1 på både Billboard Hot 100 og den kanadiske RPM listen. Manfred Mann's Earth Band's innspilling av "Blinded by the Light" er Springsteens eneste nr. 1 singel som låtskriver på Hot 100.Det ble også gitt ut en live-innspilling på albumet Mann Alive i 1998.


==== Medvirkende ====
Manfred Mann - orgel, piano, keyboards
Chris Thompson - vokal, gitar
Colin Pattenden - bass
Dave Flett - gitar
Chris Slade - trommer
Doreen Chanter - bakgrunn vokal
Irene Chanter - bakgrunn vokal
Susanne Lynch - bakgrunn vokalOgså Springsteens "Spirit in the Night" fra Greetings from Asbury Park, N.J. er spilt inn av Manfred Mann's Earth Band og utgitt på albumet Nightingales and Bombers fra 1975.
Chris Thompson har gitt ut sangen på albumene The Ultimate Collection, Berlin Live og med SAS Band på The Show. Andre rocke og pop-grupper har også gitt den ut, som Nektar på albumet A Spoonful of Time (m/Joakim Svalberg & Ginger Baker), The Clogs, Mariam og flere andre. Men det er innenfor sjangeren dance og også elektronika det er utgitt flest versjoner, som Michael Mind på albumet Ride Like the Wind, Christopher Van Holt, Funkstar, Andre Guerra, Matt Vemanis og mange, mange andre.


== Referanser ==
Life in Leipzig

Life in Leipzig er et musikkalbum med Terje Rypdal og Ketil Bjørnstad, utgitt i 2008.


== Sporliste ==
«The Sea V»
«The Pleasure Is Mine, I'm Sure»
«The Sea II»
«Flotation and Surroundings»
«Easy Now»
«Notturno» (fragment)
«Alai's Room»
«By the Fjord»
«The Sea IX»
«Le manfred/foran peisen»
«The Return of Per Ulv»


== Eksterne lenker ==
(en) Life in Leipzig på Discogs
Alex Fuica

Alex Eduardo Ruiz Fuica (født 1979) er et norsk-chilensk medlem/tidligere leder av den kriminelle gjengen Young Guns. 
Fuica var én av to som i august 2006 ble skutt av medlemmer av den rivaliserende B-gjengen på Aker Brygge.Han ble i Oslo tingrett høsten 2008 frifunnet for et mye omtalt drapsforsøk på Furuset.3. august 2008, på kvelden i Norway Cup-uken, åpnet Fuica ild mot ledere av den rivaliserende B-gjengen mellom Oslo Plaza og Oslo Spektrum i Oslo sentrum. Gjerningsmannen avfyrte fem-seks skudd. Politiet fikk opptak fra overvåkingskameraer som viste voksne og barn som prøvde å gjemme seg bak biler og betongkanter eller som flyktet fra skuddsalvene.I 2009 ble han dømt for drapsforsøk på B-gjeng-lederen Ghulam Abbas i Rasool-familien. Hendelsen fant sted utenfor familiehjemmet til Rasool på Granstangen på Furuset. Også en venn av Abbas ble skutt under hendelsen. Han ble truffet i munnen, men ingen av de to mistet livet. Fuica ble dømt til elleve års fengsel for drapsforsøk. Høyesterett skjerpet straffen til 12 års fengsel.Fuica var sjåfør for Mohammed Javed da sistnevnte ble skutt i hodet og bilen påtent i Oslo i 2009. Fuica utpekte Stig Millehaugen som gjerningsmannen, og var senere kronvitne i saken.


== Referanser ==


== Eksterne lenker ==
Intervju med TV2-nyhetene
The Nest

The Nest er et musikkalbum med Ketil Bjørnstad, utgitt i 2003.


== Sporliste ==
«The Nest» (Preludium)
«In Shadow»
«The Window»
«The Bridge I»
«The Bathers»
«The Hope I»
«Exile»
«The Circle»
«Darkland»
«Forgetfulness»
«The Joy»
«The Bridge II»
«Old Song»
«The Hope II»
«The Memory»
«Fear»
«The Nest» (Postludium)
Sør Amfi

Sør Amfi er en flerbrukshall i Arendal, og ble åpnet 3. september 2012 klokken 19.45 av Marit Breivik, tidligere trener for Norges kvinnelandslag i håndball.
Hallen ligger vegg i vegg med Sam Eyde videregående skole på Myra, og ble bygget samtidig med skolen, som har idrettsfaglinje. Aust-Agder fylke har inngått langsiktige leieavtaler for bruk av anlegget i forbindelse med idrettslinjen på skolen. Hallen er hjemmebane for ØIF Arendal.
Kostnadene på bygget kom på nær 270 millioner norske kroner. Hallen har 7 000 kvadratmeter gulvflate, med plass til 2 000 publikummere, med mulighet for utvidelse til 3 000, som da er landsdelens største innendørs håndballanlegg. Sparebanken Sør er sponsor av hallen, og betalte åtte millioner kroner for navnrettigheten. Avtalen gjelder for 20 år.
Fra før lå Arendal og omegn kunstisbane og en kunstgressbane på stedet.


== Baner ==
Tennishall – 3 000 kvm
Turnhall – 3 000 kvm
Kunstgressbane (ute)
Rullebrettbane (ute)
Sandhåndballbane (ute)
Minitennisbane (ute)
To sandvolleyballbaner (ute)
To basketballanlegg (ute)
Tre tennisbaner (ute)


== Kilder ==
Agderposten 30. november 2010 s.9


== Eksterne lenker ==
Agderposten - Bildeserie
Arendal kommune - SØR amfi
Arendal kommune - SØR amfi Flickr bilder
Arendal kommune - Informasjonsavis om åpningsfesten (PDF-fil)
Størje

Størje er en betegnelse på flere store fiskearter som ligner på en mindre og vanligere art.
Den meste kjente er makrellstørje, men det finnes også andre størjer, som laksestørje og sildestørje (brukt om både håbrann og sildekonge). De ulike størjene er ikke spesielt nært beslektet, og de må ikke forveksles med fiskegruppen stører.
Ordet størje (norrønt styrja) kan være en avlydsform av stor. Det kan også tenkes at ordet kommer av å styre, og at det gjenspeiler folketro om at ulike fiskeslag hadde egne høvdinger som ikke lignet de vanlige individene.
Priocnemis pertubator

Priocnemis pertubator er av veivepsene (Pompilidae) som tilhører gruppen broddvepser (Aculeata).
Disse vepsene lever som parasitter i larvestadiet på edderkopper.


== Utseende ==
Priocnemis pertubator er mellom 7 og 13 millimeter lang. Den har en svart kropp, den forreste to tredjedeler av bakkroppen er klart rødorange, vingene er gjennomskinnelig, men ganske brunlige.


== Levevis ==
Priocnemis pertubator bygger bol som ofte befinner på under en stein eller like under bakken. Hunnen overfaller og lammer store edderkopper, ofte ulveedderkopper, gjerne de store edderkopphunnene, blant annet fra slekten Trochosa. De er aktiv fra forsommeren og velger gjerne edderkopp-hunner med eggsekk. Vepsen paralyserer edderkoppen, uten å ta livet av den, og tar den med til et hulrom i jorden, som den har gravd ut. Den legger egget på edderkoppen og vepselarvene utvikles inne i edderkoppen.


== Eksterne lenker ==
Artikkelen har ingen egenskaper for arter i Wikidata
Kyrre Sæther

Kyrre Sæther (født 28. april 1961 i Halden) er en norsk cand.mag - sykepleier, forfatter, humorist og foredragsholder.
Har utgitt boken Humor Sapiens (Cappelen fagbokforlag 2005).
Sæther står bak kultur og aktivitetssenteret Orlogstasjon Isegran 1684 i Fredrikstad som har som mål å gjenoppbygge fregatten «Lossen» som sank på Vesterøy julaften 1717. Han arbeider med organisasjonsutvikling i offentlige og private organisasjoner med fokus på samspill, relasjonsbygging og kultur. Han arrangerte 2016 jubileet for Tordenskiold «300 år siden slaget i Dynekilen» på Isegran i Fredrikstad.


== Eksterne lenker ==

(no) Publikasjoner av Kyrre Sæther i BIBSYS
Radu Voina

Radu Voina (født 29. juli 1950 i Șaeș) er en rumensk tidligere håndballspiller og trener for en rekke forskjellige håndballag i Romania og i Frankrike. Han deltok i OL i 1972, i 1976 og i 1980.
Radu Voina, hvis far var advokat og moren barnehagelærer, ble født i Șaeș, en landsby seks kilometer fra Sighișoara. Familien flyttet etterhvert til Sighișoara, der han vokste opp. Faren døde mens Radu var tre og et halvt år gammel. Han har en bror og en søster.Voina er gift og har en datter og en sønn, Bogdan, som også er tidligere profesjonell håndballspiller.


== Karriere ==


=== Spiller ===
Voina debuterte som trettenåring på seniorlaget til Voința Sighișoara.I 1972 vant han bronsemedalje sammen med det rumenske herrelandslaget i Sommer-OL i München. Han spilte fire kamper sammen med dem. Fire år senere vant han sølvmedalje som en del av det rumenske landslaget i OL i Montreal. Han spilte under fem kamper og han scoret fem mål sammen med dem. I Sommer-OL i Moskva i 1980 var han medlem av det rumenske håndballandslaget da disse vant en bronsemedalje. Han spilte fire kamper til og scoret fire mål for det rumenske håndballaget etter det.
I 1974 var han medlem av landslaget som vant gullmedaljen i VM i Øst-Tyskland.
Sammen med det rumenske landslaget vant han to verdensmestertitler ved World University Championships, i 1975 og i 1977, og ved Balkanlekene i 1981 gullmedaljen.Sammen med sin klubb Steaua București vant han landsmesterskapet syv ganger og Romania Cupen én gang.


=== Trener ===
Som assisterende landslagstrener vant han bronsemedaljen ved Sommer-OL i 1984 i LOs Angeles og gullmedaljen ved Balkanlekene i 1983. Han har trent flere forskjellige håndballag, blant andre ASL Robertsau, RC Strasbourg i Frankrike, Steaua București og det rumenske landslaget. Som trener for Steaua vant han landsmesterskapet åtte ganger og Romania Cupen én gang. Mellom 2008 og 2012 var han hovedtrener for det rumenske landslaget for kvinner. Mellom februar 2009 og mai 2010 var han også hovedtrener for Oltchim. I 2009 ble han dekorert av den rumenske presidenten Traian Băsescu med ordenen «Meritul Sportiv» 2. klasse.
I 2009/10-sesongen klarte han å kvalifisere Oltchim til Champions League-finalen for første gang i denne klubbens historie. Den rumenske håndballklubben klarte ikke å vinne denne finalen. På slutten av sesongen bestemte Radu Voina seg til å ta en pause fra klubbhåndball så han fornyet ikke sin kontrakt som utløp etter denne sesongen, men i mars 2011 ble han ansatt på nytt som trener for Oltchim. Der var han til 2012.


== Æresbevisninger ==
Idrettsmester («maestru al sportului», 1971)
Utmerket idrettsmester («maestru emerit al sportului»,1974)
Utmerket trener («antrenor emerit»,1992)
Idrettsfortjenesteordenen («Meritul Sportiv»), 2. klasse (2009)
En idrettshall i Sighișoara er oppkalt etter ham.


== Referanser ==


== Eksterne lenker ==
(en) Radu Voina – Olympedia 
(en) Radu Voina – Sports-Reference (OL-resultater – arkivert) 
(en) Radu Voina – databaseOlympics.com (arkivert)
Zsuzsanna Tomori

Zsuzsanna Tomori (født 18. juni 1987 i Budapest) er en ungarsk håndballspiller, som spiller for den norske eliteserieklubben Vipers Kristiansand og det ungarske landslaget.


== Karriere ==


=== Klubb ===
Tomori begynte å spille håndball da hun var 12 år gammel. Hun signerte sin første profesjonelle kontrakt med klubben Dunaferr i 2002. Hun blir ansett som en av de beste håndballspillerne i sin posisjon i den ungarske nasjonale ligaen. Hun begynte å spille for det ungarske mesterlaget Győr i 2007.


=== Landslag ===
Hun debuterte for det ungarske landslaget den 4. april 2006 i en kamp mot Norge. Hennes første store turnering var i verdensmesterskapet i 2007, og ett år senere ble hun en del av OL-laget som representerte Ungarn i Beijing-OL.


== Eksterne lenker ==
(en) Zsuzsanna Tomori – Olympedia 
(en) Zsuzsanna Tomori – Sports-Reference (OL-resultater – arkivert) 
(en) Zsuzsanna Tomori – Det europeiske håndballforbundet (EHF)
Elbsandsteingebirge

Elbsandsteingebirge (tsjekkisk: Děčínská vrchovina, Labské pískovce eller Labské pískovcové pohoří, «Sandsteinsfjellene ved Elben») er et fjellområde i det øvre løp av Elben i Sachsen (Tyskland) og det nordlige Böhmen (Tsjekkia). Fjellene er som navnet tilsier i det vesentlige av sandstein og utgjør en del av det større Mittelgebirge. Elbsandsteingebirge er ca 700 km² stort og har topper opptil 723 meter over havet. Den tyske delen kalles vanligvis Sächsische Schweiz (Saksiske Sveits) og den tsjekkiske České Švýcarsko (Böhmiske Sveits). Idag brukes også betegnelsen på tysk Sächsisch-Böhmische Schweiz og på tsjekkisk Českosaské Švýcarsko.


== Geografi ==
Elbsandsteingebirge strekker seg ut på hver side av Elben mellom den tsjekkiske byen Děčín (tysk: Tetschen-Bodenbach) og Pirna i Sachsen. Den østlige grensen går langs en linje mellom Pirna, Hohnstein, Sebnitz, Chřibská, Česká Kamenice til Děčín. Den vestlige grensen følger fra Pirna langs Gottleubadalen til Erzgebirgskamm og deretter langs elven Jílovský potok (Eulaubach) til Děčín. Den høyeste toppen i fjellene er den 723 meter høye Děčínský Sněžník (Hoher Schneeberg) i Tsjekkia, mens Grosse Zschirnstein med sine 561 meter er den høyeste på tysk side.
I Elbsandsteingebirge finnes nasjonalparkene Sächsische Schweiz og České Švýcarsko.


== Historie ==
Den sandsteinen som idag former landskapet, var for millioner av år siden sjøbunn. Store elver brakte sand og sedimenter til området og skapte i krittiden en kompakt sandsteinsplate ca 20 x 30 kilometer bred og opp til 600 meter tykk. Da sjøen forsvant for ca 80 millioner år siden begynte formingen av fjellene gjennom erosjon.


== Turisme ==
Elbsandsteingebirge har vært et turistmål i mer enn 200 år og for klatrere i mer enn 100 år. Steder av interesse er Basteiklippene nær Rathen, festningen  ved Königstein, Prebischtor, Schrammsteine, Pfaffenstein, elvedalene til Kirnitzsch og Kamenice. Det finnes ca 14 000 klatreruter og mer enn 1 100 topper i området. Besøkende kan også betrakte landskapet fra sykkelveien langs Elben eller en av verdens eldste elvedampere. Kildene i Bad Schandau har fra 1730 trukket til seg helseturister.


== Referanser ==


== Eksterne lenker ==
(en) Elbe Sandstone Mountains – kategori av bilder, video eller lyd på Commons
Rainer Osmann

Rainer Osmann (født 6. juli 1950 i Eisenach, DDR) er en tysk håndballtrener og tidligere spiller. 
Rainer Osmann spilte aktivt håndball for BSG Motor Eisenach, hvor han i 1985 ble hjelpetrener. I 1990 overtok Osmann trenervervet i HSG Obersuhl, og rykket med klubben opp i Oberliga. Etter to år i Obersuhl ble han trener for sin tidligere klubb ThSV Eisenach, som spilte i 2. Bundesliga. Under hans ledelse, rykket Eisenach i 1997 opp i 1. Bundesliga. Etter sitt opphold i Eisenach trente han mellom januar og mai 2001 andredivisjonsklubben HG Erlangen.
Mellom august 2001 og februar 2008 var Osmann landslagstrener for Østerrikes herrelandslag. Sommeren 2008 ledet han noen uker treningen i landesligaklubben VfB Mühlhausen, som kort før sesongstart ikke hadde noen trener. Deretter overtok han landslagstrenervervet for de tyske juniorkvinnene. I april 2009 overtok han for Armin Emrich som trener for det tyske kvinnelandslaget.


== Referanser ==


== Eksterne lenker ==
(de) Rainer Osmann – Munzinger Sportsarchiv 
Portrett av Rainer Osmann
Piper Alpha

Piper Alpha var en plattform på britisk sokkel i Nordsjøen av typen jacket. Den ble i 1988 rammet av en brannulykke som drepte 167 mennesker.
Piper Alpha var eid av oljeselskapet Occidental Oil. Den var plassert på Piperfeltet i britisk sektor i Nordsjøen, 193 km nordøst av Aberdeen i Skottland. Piper Alpha produserte først råolje, men ble senere omgjort til en plattform for gass. Gass ble hentet ut fra 24 brønner. Plattformen var knyttet til terminalen på Flotta på Orknøyene.Den 6. juli 1988 gikk det hull på en kondensatrørledning. Årsaken var gropkorrosjon i rørledningen (engelsk pitting corrosion).  Det medførte massive utslipp. Gassen ble antent, og Piper Alpha ble rammet av eksplosjon og brann. Det var 226 personer på plattformen da ulykken skjedde. I alt 167 mennesker omkom, 165 oljearbeidere og to redningsmannskaper.


== Referanser ==


== Eksterne lenker ==
Piper Alpha: Marerittet, Petroleumstilsynet
‎
Akershus EnergiPark

Akershus EnergiPark er et fjernvarmeanlegg, utenfor Lillestrøm som ble åpnet i 2011. Det forsyner områdene Lillestrøm, Kjeller, Skjetten og Skedsmokorset med varmeenergi til oppvarming og til varmtvann. I tillegg leverer anlegget varme til å fjerne snø i Storgata på Lillestrøm.
Energiparken er tilrettelagt for forskning og undervisning i et nært samarbeid med Høgskolen i Akershus og forskningsmiljøene på Kjeller. Anlegget er bygd med tanke på å kunne brukes i utdanning. Det er derfor god plass rundt de ulike delene i anlegget slik at det er lett å få oversikt over de ulike delene av prosessene som skjer i en fjernvarmesentral. Det er mulig med omvisninger for det de kaller "energi-turister" fra både inn- og utland.Varmekildene som blir brukt er solfangere, kloakkvarme via en spesiell varmepumpe som bruker absorpsjonsteknikk istedenfor elektrisk drevet kompressor, forbrenning av treflis, "bioolje" (basert på slakteavfall) og metangass fra et avfallsdeponi.
Det er også planlagt å produsere hydrogen, fra avfallsgassen metan, i et fullskalaanlegg, via en norskutviklet teknikk som bruker metallhydrider istedenfor mekanisk kompressor. (Hydrogenen skal brukes til drivstoff i biler).
Akershus EnergiPark er eid av Akershus Energi Varme AS som er et heleid datterselskap av Akershus Energi AS.


== Referanser ==


== Eksterne lenker ==
Akershus EnergiPark -- Prosjektsiden for  Akershus EnergiPark hos "Akershus Energi Varme AS".
Ringerike Panthers

Ringerike Panthers, eller Ringerike Ishockeyklubb, (stiftet 14. januar 1973) er en ishockeyklubb fra Hønefoss i Viken. Elitelaget spiller i Fjordkraft-ligaen fra sesongen 2021/22, mens kvinnelaget spiller i 1. divisjon ishockey for kvinner.


== Tabellen ==


== Spillerstall 2022/23 ==


=== Støtteaperat ===
Hovedtrener: Martin Boork 
Assistenttrener & administrerende direktør: Per Braxenholm 
Daglig leder: Janka Cathrine Aasen 
Keepertrener: Andreas Aasen Rian 


== Kallenavn ==
Klubbens offisielle navn er Ringerike Ishockeyklubb, men i 2001 ble det anholdt en navnekonkurranse, og valget falt til slutt på «Panthers». Navnet er engelsk og betyr panter. En sort panter er derfor avbildet i klubblogoen.


== Noe av klubbens historie ==
Ringerike Ishockeyklubb, ble stiftet 14. januar 1973 og spilte i lavere divisjoner i mange år.
Schjongshallen ble åpnet i 1989 som den 24. ishallen i Norge, med en publikumskapasitet på 600 ståplasser.


==== 2010-2018 Etablering i 1. Divisjon ====
Foran 2010/11 sesongen, var Ringerike Panthers for første gang i 1.divisjon med svenske Martin Boork som hovedtrener. 
Ringerike Panthers kom på tredjeplass i 1. divisjon 2016/17. De kom på andreplass i 1. divisjon 2017/18, etter 22 seire på 32 kamper, og rykket opp til GET-ligaen 2018/19 etter en kvalifisering der Stjernen og Kongsvinger fra eliteserien og Narvik og Ringerike fra 1. divisjon gjorde opp om to plasser i neste sesongs eliteserie.
Ringerike ble det første laget fra Buskerud som fikk spille i Norges øverste divisjon. 


==== 2018- Norges øverste divisjon ====

8. september 2018 spilte Ringerike Panthers sin aller første kamp noensinne i eliteserien i ishockey. Det var en bortekamp mot Frisk Asker, Ringerike vant 5-4 i Askerhallen etter straffekonkurranse.  Men Ringerike Panthers tok bare 20 poeng i GET-ligaen og havnet helt sist på tabellen. De tapte også kvaliken og måtte ned i 1. divisjon igjen.
Etter to sesonger i 1. divisjon rykket Ringerike Panthers opp igjen til til eliteserien, som da hadde fått navnet Fjordkraft-ligaen. Narvik Ishockeyklubb rykket ned i 1. divisjon.


== Noen tidligere Ringerike-spillere ==

Andrea Dalen
Thor Jørgen Torp Friestad
Krister Evensen
Martin Scott Hagen
Stefan Sjödin
Thomas Jordhøy
Nora Christophersen
Eivind Eiken Andresen
Mikael Hansson
Espen Pedersen
Marius Carho Hansen
Emil Danielsson
Krister Sundlöf
Jørgen Langdalen
Amund Nyland
André Paulsen
Martin Gundersen Lindstad
Jonathan Lafjell Ed
Joakim Engesveen


== Referanser ==


== Eksterne lenker ==
Offisielt nettsted 
(en) Ringerike Panthers – kategori av bilder, video eller lyd på Commons
Parade (album)

Parade er en nyutgivlese fra 2000 av platen 830 S. med Stein Ingebrigtsen og Inger Lise Rypdal, opprinnelig utgitt i 1974. Platen fikk nytt cover og ny tittel.


== Sporliste ==
«Er du fornøyd med det» (Gordy jr./Billy Davis/Gwen Gordy Fuqua/Stein Ingebrigtsen) (02:36)
«48 Crash» (Mike Chapman/Nicky Chinn) (04:02)
«Arsène Lupin» (Jean-Pierre Bourtayre/Arne Bendiksen) (03:14)
«Vi gjør et nytt forsøk» (Gilbert O'Sullivan/Pjokken Eide) (03:04)
«Mein Kleiner Hund Heisst Bill» (De Vent/Buttgereit) (02:03)
«Inger Lise-parade»  (08:52)
«Romeo og Julie» - Romeo und Julia (Henry Mayer/Terje Mosnes)
«Fru Johnsen» (Tom T. Hall/Terje Mosnes)
«Si hva du tenker, min kjære» (Peter Sarstedt/Terje Mosnes)
«Jeg fant min frihet» - I've Found My Freedom (Del Spence/Tony Ritchie/Gunnar Jørstad/Arve Sigvaldsen)
«I mitt liv» (Carla Morrison/Arve Sigvaldsen)
«Ha det bra, vi ses imorgen» - Sandy (Dion/Arve Sigvaldsen) (02:31)
«Marlena» (Bobby Goldsboro/Arve Sigvaldsen) (03:19)
«En spennende dag for Josefine» (Benny Borg/Arne Riis) (03:43)
«Solen skinner alltid der du helst vil være» (Albert Hammond/Mike Hazlewood/Arve Sigvaldsen) (03:17)
«Stein-parade»  (05:45)
«Landevei» (Bill Danoff/John Denver/Taffy Nivert/Arve Sigvaldsen)
«Langt hår» (Les Reed/Terje Mosnes)
«Lev idag» - New World In the Morning (Roger Whittaker/Terje Mosnes)
«Bara du» (Buck Ram/Andy Rand/Arve Sigvaldsen)
«Kom me' i våran båt» - Don't Go Down to Reno (Mitch Murray/Peter Callander/Bengt Sundström)
«Cento campane» (Fiorenzo Fiorentini/Romolo Grano)
«Legenden om Joe Hill» (Marty Wilde/Mike Hawker/Eivind Torp)
«Er du fornøyd med det» (Finale)
Hits gjennom 13 år

Hits gjennom 13 år er en samleplate med Inger Lise Rypdal, utgitt i 1981.


== Sporliste ==
«Get Closer»
«Romeo og Julie»
«Fru Johnsen»
«Si hva du tenker min kjære»
«Frank Mills»
«Statsmann, løvetann, konge....»
«Solei, solei»
«Mamy Blue»
«Svart magi»
«Jeg fant min frihet»
«Denne gården»
«Driver dugg, faller regn»
«Send klovnene inn»
«I Want You Baby»